title: Решение на Надзорния орган на ЕАСТ № 186/16/COL от 12 октомври 2016 година относно съответствието на таксовата единица на Норвегия за 2016 г. съгласно член 17 от акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване) [2016/2052]

text:
               24.11.2016

               BG

               Официален вестник на Европейския съюз

               L 318/52

         РЕШЕНИЕ НА НАДЗОРНИЯ ОРГАН НА ЕАСТ
   № 186/16/COL
   от 12 октомври 2016 година
   относно съответствието на таксовата единица на Норвегия за 2016 г. съгласно член 17 от акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване) [2016/2052]
   НАДЗОРНИЯТ ОРГАН НА ЕАСТ,
   като взе предвид акта, посочен в точка 66ф от приложение XIII към Споразумението за ЕИП (Регламент (ЕО) № 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе
       (1)), и по-специално член 16, параграф 1 от него, и акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване
       (2)) („Регламент за изпълнение (ЕС) № 391/2013“), и по-специално член 17, параграф 1, буква г) от него, адаптирани към Споразумението за ЕИП с протокол 1 към него,
   като има предвид, че:

               (1)

               С Регламент за изпълнение (ЕС) № 391/2013 е определена обща схема за таксуване на аеронавигационното обслужване. Общата схема за таксуване е съществен елемент за постигане на целите на схемата за ефективност, създадена съгласно член 11 от акта, посочен в точка 66у от приложение XIII към Споразумението за ЕИП (Регламент (ЕО) № 549/2004 на Европейския парламент и на Съвета от 10 март 2004 г.за определяне на рамката за създаването на Единно европейско небе (рамковия регламент) (3)), и акта, посочен в точка 66че от приложение XIII към Споразумението за ЕИП (Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационното обслужване и мрежовите функции
                   (4)) („Регламент (ЕС) № 390/2013“).

               (2)

               В акта, посочен в точка 66чд от приложение XIII към Споразумението за ЕИП (Решение за изпълнение № 2014/132/ЕС на Комисията от 11 март 2014 г. за определяне на валидни за целия Европейски съюз цели за ефективност на мрежата за управление на въздушното движение и алармени прагове, отнасящи се за втория референтен период 2015—2019 г.
                   (5)), са определени валидни за целия Европейски съюз цели за ефективност, включително цел за разходоефективност на аеронавигационното обслужване по маршрута, изразена в установени единични разходи за предоставяне на такива услуги, за втория референтен период, обхващащ годините от 2015 г. до 2019 г. включително.

               (3)

               В член 17, параграф 1, букви б) и в) от Регламент за изпълнение (ЕС) № 391/2013 е предвидено Надзорният орган на ЕАСТ да направи оценка на таксовите единици за 2016 г. за зоните за събиране на такси, представени на Надзорния орган от Норвегия до 1 юни 2015 г. в съответствие с изискванията по член 9, параграфи 1 и 2 от посочения регламент. При тази оценка се проверява съответствието на тези таксови единици с изискванията в регламенти за изпълнение (ЕС) № 390/2013 и (ЕС) № 391/2013.

               (4)

               Надзорният орган на ЕАСТ направи оценка на таксовите единици с подкрепата на звеното на Евроконтрол за преглед на ефективността и централния офис на Евроконтрол за пътните такси, като използва данните и допълнителната информация, предоставени от Норвегия, както и доклада на националния надзорен орган за оценка на разходите, освободени от механизма за споделяне на разходите.

               (5)

               Въз основа на тази оценка органът установи, в съответствие с член 17, параграф 1, буква г) от Регламент за изпълнение (ЕС) № 391/2013, че таксовата единица за 2016 г. за зоните за събиране на такси, представена от Норвегия, е в съответствие с регламенти за изпълнение (ЕС) № 390/2013 и (ЕС) № 391/2013.

               (6)

               В съответствие с член 17, параграф 1, буква г) от Регламент за изпълнение (ЕС) № 391/2013 Норвегия следва да бъде уведомена за тази констатация.

         ПРИЕ НАСТОЯЩОТО РЕШЕНИЕ:
   Член 1
   Представената от Норвегия маршрутна таксова единица за 2016 г. от 381,42 NOK е в съответствие с акта, посочен в точка 66че от приложение XIII към Споразумението за ЕИП (Регламент за изпълнение (ЕС) № 390/2013 на Комисията от 3 май 2013 г. за определяне на схема за ефективност на аеронавигационното обслужване и мрежовите функции) и акта, посочен в точка 66цм от приложение XIII към Споразумението за ЕИП (Регламент за изпълнение (ЕС) № 391/2013 на Комисията от 3 май 2013 г. за установяване на обща схема за таксуване на аеронавигационното обслужване).
   Член 2
   Адресат на настоящото решение е Норвегия.

      Съставено в Брюксел на 12 октомври 2016 година.

            За Надзорния орган на ЕАСТ

         Sven Erik SVEDMAN

            Председател

         Helga JÓNSDÓTTIR

            Член на колегиума

      (1)  ОВ L 96, 31.3.2004 г., стр. 10.

      (2)  ОВ L 128, 9.5.2013 г., стр. 31.

      (3)  ОВ L 96, 31.3.2004 г., стр. 1.

      (4)  ОВ L 128, 9.5.2013 г., стр. 1.

      (5)  ОВ L 71, 12.3.2014 г., стр. 20.


title: Решение на Съвета от 20 септември 2005 година за сключване на протокол към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Слвения и Словашката република към Европейския съюз

text:
Важна правна забележка

|

32005D0695

Официален вестник n° L 266 , 11/10/2005 стр. 0059 - 0059 Официален вестник n° L 173 , 27/06/2006 стр. 0002 - 0002

		20050920Решение на Съветаот 20 септември 2005 годиназа сключване на протокол към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Слвенияи Словашката република към Европейския съюз(2005/695/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 310 във връзка с член 300, параграф 2, първа алинея, второ изречение и член 300, параграф 3, втора алинея от него,като взе предвид Акта за присъединяване от 2003 г., и по-специално член 6, параграф 2 от него,като взе предвид предложението на Комисията,като взе предвид съгласието на Европейския парламент [1],като има предвид, че:(1) Протоколът към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, беше подписан от името на Европейската общност и нейните държави-членки на 31 май 2005 г.(2) Протоколът следва да бъде одобрен,РЕШИ:Член единственПротоколът към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, предвид присъединяването на Чешката република, Република Естония, Република Кипър, Република Латвия, Република Литва, Република Унгария, Република Малта, Република Полша, Република Слвенияи и Словашката република към Европейския съюз се одобрява от името на Европейската общност и на нейните държави-членки.Текстът на протокола е приложен към настоящото решение [2].Съставено в Брюксел на 20 септември 2005 година.За СъветаПредседателM. Beckett[1] Съгласие от 6 септември 2005 г. (все още непубликувано в Официален вестник).[2] ОВ L 242, 19.9.2005 г., стр. 2.--------------------------------------------------


title: 2009/210/ЕО: Решение на Европейския парламент от 22 април 2008 година относно приключването на сметките на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година

text:
               31.3.2009

               BG

               Официален вестник на Европейския съюз

               L 88/149

      РЕШЕНИЕ НА ЕВРОПЕЙСКИЯ ПАРЛАМЕНТ

   от 22 април 2008 година
   относно приключването на сметките на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година
   (2009/210/ЕО)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Агенцията на Европейския съюз за основните права за финансовата 2006 година (1),
   като взе предвид доклада на Сметната палата относно окончателните годишни отчети на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година, придружен от отговорите на Агенцията (2),
   като взе предвид препоръката на Съвета от 12 февруари 2008 г. (5843/2008 — C6-0084/2008),
   като взе предвид Договора за ЕО, и по-специално член 276 от него,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (3), и по-специално член 185 от него,
   като взе предвид Регламент (ЕО) № 168/2007 на Съвета от 15 февруари 2007 г. за създаване на Агенция на Европейския съюз за основните права (4), и по-специално член 21 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно създаването на рамков Финансов регламент за органите, посочени в член 185 от Регламент (ЕО, Евратом) № 1605/2002 на Съвета (5), и по-специално член 94 от него,
   като взе предвид член 71 и приложение V към своя правилник,
   като взе предвид доклада на Комисията по бюджетен контрол и становището на Комисията по граждански свободи, правосъдие и вътрешни работи (A6-0113/2008),

               1.

               Отбелязва, че окончателните годишни отчети на Агенцията на Европейския съюз за основните права (с предишно наименование Европейски център за мониторинг на расизма и ксенофобията) са приложени към доклада на Сметната палата;

               2.

               Одобрява приключването на сметките на Агенцията на Европейския съюз за основните права (с предишно наименование Европейски център за мониторинг на расизма и ксенофобията) за финансовата 2006 година;

               3.

               Възлага на своя председател да предаде настоящото решение съответно на директора на Агенцията на Европейския съюз за основните права, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Hans-Gert PÖTTERING

            Генерален секретар

         Harald RØMER

      (1)  ОВ C 261, 31.10.2007 г., стр. 1.

      (2)  ОВ C 309, 19.12.2007 г., стр. 6.

      (3)  ОВ L 248, 16.9.2002 г., стр. 1.

      (4)  ОВ L 53, 22.2.2007 г., стр. 1.

      (5)  ОВ L 357, 31.12.2002 г., стр. 72.


title: Решение на Съвета от 28 февруари 2002 година относно контролни мерки и наказателни санкции спрямо новия синтетичен наркотик PММА

text:
Важна правна забележка

|

32002D0188

Официален вестник n° L 063 , 06/03/2002 стр. 0014 - 0014 специално чешко издание глава 19 том 04 стр. 210  - 210 специално испанско издание глава 19 том 04 стр. 211  - 211 специално унгарско издание глава 19 том 04 стр. 210  - 210 специално литвийско издание глава 19 том 04 стр. 210  - 210 LV.ES глава 19 том 04 стр. 210  - 210 MT.ES глава 19 том 04 стр. 210  - 210 PL.ES глава 19 том 04 стр. 210  - 210 SK.ES глава 19 том 04 стр. 210  - 210 специално словенско издание глава 19 том 04 стр. 210  - 210

		20020228Решение на Съветаот 28 февруари 2002 годинаотносно контролни мерки и наказателни санкции спрямо новия синтетичен наркотик PММА(2002/188/ПВР)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за Европейския съюз,като взе предвид Съвместно действие 97/396/ПВР от 16 юни 1997 г. относно обмена на информация, оценката на риска и контрола на нови синтетични наркотици [1], и по-специално член 5, параграф 1 от него,като взе предвид инициативата на Комисията,като има предвид, че:(1) За оценка на рисковете, свързани с PMMA (параметоксиметамфетамин или N-метил-1-(4-метокси-фенил)-2-аминопропан) бе изготвен доклад на основание член 4, параграф 3 от Съвместно действие 97/396/ПВР в рамките на среща, свикана под егидата на научния комитет на Европейския център за мониторинг на наркотици и наркомании.(2) Понастоящем четири държави-членки контролират PMMA в рамките на своето национално законодателство за наркотичните вещества.(3) PMMA не фигурира в нито една таблица на Конвенцията на Организацията на обединените нации за психотропните вещества от 1971 г. Този наркотик е опасен за човешкото здраве и би могъл да представлява заплаха за публичното здраве. Това е аналог на амфетамина, много близък до PMA, който бе добавен към списък I на Конвенцията на ООН от 1971 г. PMMA няма терапевтичен ефект.(4) В Европейския съюз PMMA винаги е бил използван заедно с PMA в състава на таблетките, известни като "екстази" (MDMA). Не е обособен потребителски пазар за PMMA и PMA.(5) Съчетанието PMMA-PMA се свързва с три смъртни случая в пределите на Европейската общност. Опитите с животни показват, че при PMMA има малка разлика между активната и леталната доза, а това поражда за човека висока опасност от остра токсичност, която може да доведе до смърт. Токсичността на PMMA е съпоставима с тази на MDMA.(6) Трафик и разпространение на PMMA са установени в четири държави-членки, а три от тях разполагат с данни за ролята на организираната престъпност в трафика с PMMA/PMA. Двадесет и девет инцидента са довели до изземване на 18870 таблетки, съдържащи PMMA. В Европейската общност няма мащабно производство на РММА. Изземвания са били извършени в две лаборатории в източноевропейски страни и се смята, че производството все още продължава в тези страни.(7) Редно е държавите-членки да наложат спрямо PMMA контролни мерки и наказателни санкции, предвидени в тяхното законодателство, в съответствие с задълженията, които произтичат за тях от Конвенцията на Организацията на обединените нации за психотропните вещества от 1971 г., и по-специално във връзка с веществата, изброени в списъци I и II от нея,РЕШИ:Член 1Държавите-членки вземат необходимите мерки за налагане на контрол и наказателни санкции по отношение на синтетичния наркотик PMMA (параметоксиметамфетамин или N-метил-1-(4-метокси-фенил)-2-аминопропан) в съответствие с вътрешното си законодателство и задълженията, произтичащи от Конвенцията на ООН за психотропните вещества от 1971 г., и по-специално във връзка с веществата, изброени в списъци I и II от нея.Член 2Съгласно член 5, параграф 1, трета алинея от Съвместно действие 97/396/ПВР държавите-членки трябва да вземат визираните в член първи мерки в тримесечен срок, считано от датата на влизане в сила на настоящото решение. В срок до шест месеца от тази дата, държавите-членки информират генералния секретариат на Съвета за взетите от тях мерки.Член 3Настоящото решение се публикува в Официален вестник. То влиза в сила от деня след публикуването му.Съставено в Брюксел на 28 февруари 2002 година.За СъветаПредседателA. Acebes Paniagua[1] ОВ L 167, 25.6.1997 г., стр. 1.--------------------------------------------------


title: 2010/629/ЕС: Решение на представителите на правителствата на държавите-членки от 20 октомври 2010 година за назначаване на съдия в Общия съд

text:
               22.10.2010

               BG

               Официален вестник на Европейския съюз

               L 278/29

         РЕШЕНИЕ НА ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ
   от 20 октомври 2010 година
   за назначаване на съдия в Общия съд
   (2010/629/ЕС)
   ПРЕДСТАВИТЕЛИТЕ НА ПРАВИТЕЛСТВАТА НА ДЪРЖАВИТЕ-ЧЛЕНКИ НА ЕВРОПЕЙСКИЯ СЪЮЗ,
   като взеха предвид Договора за Европейския съюз, и по-специално член 19 от него,
   като взеха предвид Договора за функционирането на Европейския съюз, и по-специално членове 254 и 255 от него,
   като имат предвид, че:

               (1)

               Съгласно разпоредбите на Договорите на всеки три години се извършва частична промяна на състава на Общия съд. За периода от 1 септември 2010 г. до 31 август 2016 г. в Общия съд трябваше да бъдат назначени четиринадесет съдии.

               (2)

               С решения 2010/362/ЕС (1) и 2010/400/ЕС (2) Конференцията на представителите на правителствата на държавите-членки назначи в Общия съд дванадесет съдии за посочения по-горе период.

               (3)

               В очакване на приключването на процеса по назначаване на съдии на останалите две свободни места, в съответствие с разпоредбите на Договора за функционирането на Европейския съюз, г-н Mihalis VILARAS и г-н Valeriu CIUCĂ, назначени за съдии съответно на 1 септември 2004 г. и на 1 януари 2007 г., продължиха да изпълняват задълженията си след 31 август 2010 г.

               (4)

               Правителството на Гърция предложи кандидатурата на г-н Dimitrios GRATSIAS за съдия в Общия съд. Комитетът, създаден с член 255 от Договора за функционирането на Европейския съюз, даде становище относно годността на този кандидат да упражнява функциите на съдия в Общия съд.

               (5)

               Следователно следва да бъде назначен един съдия в Общия съд за периода от 25 октомври 2010 г. до 31 август 2016 г.; назначаването на съдия на останалото свободно място ще се осъществи на по-късен етап,

         ПРИЕХА НАСТОЯЩОТО РЕШЕНИЕ:
   Член 1
   Г-н Dimitrios GRATSIAS се назначава за съдия в Общия съд за периода от 25 октомври 2010 г. до 31 август 2016 г.
   Член 2
   Настоящото решение влиза в сила в деня след публикуването му в Официален вестник на Европейския съюз.

      Съставено в Брюксел на 20 октомври 2010 година.

            За Съвета

            Председател

         J. De RUYT

      (1)  ОВ L 163, 30.6.2010 г., стр. 41.

      (2)  ОВ L 186, 20.7.2010 г., стр. 29.


title: Решение на Комисията от 3 юли 2012 година за създаване на Европейски форум за ДДС

text:
               6.7.2012

               BG

               Официален вестник на Европейския съюз

               C 198/4

         РЕШЕНИЕ НА КОМИСИЯТА
   от 3 юли 2012 година
   за създаване на Европейски форум за ДДС
   2012/C 198/05
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като има предвид, че:

               (1)

               В съобщението си от декември 2008 г. (1) Комисията представи краткосрочен план за действие за борба с измамите с ДДС. Тя предложи също така процес на размисъл за по-дългосрочен подход, който би могъл да вземе предвид технологичното развитие и новите стратегии по отношение на спазването и мониторинга, с общата цел да се намали участието на данъчните власти и да се намали административната тежест върху предприятията.

               (2)

               Освен това, имайки предвид ключовата роля на данъкоплатците за това системата на ДДС да работи, както и факта, че техните взаимоотношения с данъчните власти следва да са на базата на доверие, което може да има значително влияние върху разходите за администриране на системата, Комисията изложи идеята за създаването на нов подход, основан на доброволно спазване, оценка на риска и мониторинг. Този подход призовава за това експертният опит и знания на представителите от стопанската сфера да допринесат за размисъла за по-дългосрочната стратегия.

               (3)

               През март 2010 г. с цел обсъждане на равнище ЕС на действителните практически проблеми, които произтичат от управлението на системата на ДДС, както се прилага в държавите-членки, както и на предложения за възможни решения за намаляване на административната тежест, беше създадена експертна група от стопанската сфера за гладкото функциониране на ДДС в ЕС, наричана по-нататък „експертната група от стопанската сфера по ДДС“ (ЕГССД).

               (4)

               На 23 февруари 2011 г. държавите-членки се споразумяха за създаването на нова специална експертна група, известна като „платформа за диалог на данъчните органи“ (ПДДО). Силно променената стопанска среда накара някои държави-членки да разработят стопанска стратегия, насочена към клиента, която е основана на разбирането на различните групи на данъкоплатците/клиенти, тяхното поведение и трудностите, които срещат, когато имат работа с данъчните органи — от индивидуалното подаване на данъчна декларация до нуждите на големите предприятия. Целта на този подход беше да се създадат равни условия за по-лоялна конкуренция за спазващите правилата предприятия и подходът даде възможност на данъчните органи да заделят ресурси за по-ефикасна борба с измамите.

               (5)

               Двете експертни групи бяха създадени, за да подготвят диалога между данъчните власти и експертите от стопанската сфера, който трябва да се проведе на равнище ЕС на един нов форум.

               (6)

               С оглед на подобряването на управлението на ДДС на равнище ЕС, в съответствие със Съобщението на Комисията относно бъдещето на ДДС — За по-опростена, по-сигурна и по-ефективна система на ДДС, отговаряща на нуждите на единния пазар (2) — заинтересованите страни също така се застъпиха за създаването на канал за комуникация на равнище ЕС, чрез който данъчните органи, представителите на стопанската сфера и Комисията биха имали възможност да обменят възгледи по практическите аспекти на прилагането на ДДС.

               (7)

               Идентифицирането на най-добрите практики и от двете страни би могло да допринесе за рационализиране на управлението на системата на ДДС, и по този начин за намаляване на разходите за спазване, като същевременно се осигурят приходите от ДДС. Поради това е уместно да се създаде форум на ЕС за ДДС (който включва държавите-членки и заинтересованите страни и се председателства от Комисията) и да се определят неговите задачи и структура.

               (8)

               Форумът на ЕС за ДДС е структурирана платформа за диалог, целяща подобряване на отношенията между стопанската сфера и данъчните органи с цел да се създадат условия за по-гладкото функциониране на действащата система на ДДС в ЕС, и по този начин да се намалят разходите и административната тежест и за двете страни. Ще бъдат обсъждани действителни практически проблеми, произтичащи от управлението на системата на ДДС, както и предложения за възможни решения.

               (9)

               Форумът следва да се председателства от Комисията и да се състои от данъчните органи на държавите-членки и от организации, представляващи стопанската сфера или данъчните специалисти; органите и организациите в държавите-членки ще определят свои представители.

               (10)

               Следва да бъдат предвидени правила за разкриването на информация от членовете на форума, без да се засягат правилата на Комисията относно сигурността, определени в приложението към Решение 2001/844/ЕО, ЕОВС, Евратом на Комисията (3).

               (11)

               Личните данни следва да се обработват в съответствие с Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (4),

         ПРИЕ НАСТОЯЩОТО РЕШЕНИЕ:
   Член 1
   Предмет
   С настоящото се създава експертна група с наименование „Форум на ЕС за ДДС“, наричана по-нататък „форумът“.
   Член 2
   Задачи
   Задачите на форума са:

               а)

               да създаде платформа, в която експерти от стопанската сфера и националните данъчни власти могат неофициално да обсъждат въпроси на прилагането на данъците в областта на ДДС, с които в момента се сблъскват и двете страни в една трансгранична среда;

               б)

               да обсъжда практически опит, предоставен от данъчни органи, както и от експерти от стопанската сфера, и да дискутира по възможните начини за по-ефикасно управление на действащата система на ДДС, включително и чрез борба с измамите, в интерес и на двете страни, с оглед постигането на по-гладко функциониране на действащата система на ДДС;

               в)

               да подпомага Комисията при насърчаването на добри практики, включително използването на ИТ, които могат да доведат до по-ефикасна, по-безопасна, по-справедлива и по-ефективна спрямо разходите система на ДДС в интерес и на двете страни;

               г)

               да работи, когато е необходимо, в сътрудничество с всички други подходящи органи или комитети, занимаващи се с ДДС и с административното сътрудничество в областта на данъчното облагане.

         Член 3
   Консултации
   Комисията може да се консултира с форума по всички въпроси, свързани с прилагането на данъците в областта на ДДС.
   Член 4
   Членство — Назначаване
   1.   Форумът се състои най-много от 45 членове.
   2.   Форумът се състои от:

               а)

               по един представител от всяка държава-членка;

               б)

               представители на най-много 15 организации, представляващи стопанската сфера или данъчните специалисти.

         3.   Данъчните власти на всяка държава-членка определят един представител от състава на длъжностните лица, които се занимават с въпроси на прилагането на данъците, със спазването и услугите за ползвателите в европейската ДДС среда.
   4.   Генералният директор на ГД „Данъчно облагане и митнически съюз“ определя организациите, посочени в член 4, параграф 2, буква б), с компетенции в областите, посочени в член 2 и които са отговорили на покана за представяне на кандидатури.
   5.   Организациите определят по един представител и един заместник, който да замени представителя, когато той отсъства или не може да участва. Генералният директор на ГД „Данъчно облагане и митнически съюз“ може да отхвърли представител или заместник, предложен от дадена организация, въз основа на факта, че той или тя не отговарят на профила, изискван в обявлението за подаване на кандидатури. В такива случаи от засегнатата организация се изисква да определи друг представител или друг заместник.
   6.   Заместниците се назначават при същите условия, както членовете; заместниците автоматично заместват членовете, които отсъстват или не могат да участват.
   7.   Организациите се определят за срок от три години, освен ако бъдат заменени или изключени по силата на параграф 9. Мандатът им може да се поднови, след като са се отзовали на следващо покана за представяне на кандидатури.
   8.   Организациите, които се считат за подходящи за членство, но не са избрани, могат да бъдат включени в резервен списък, който трябва се съхранява в продължение на три години, и който Комисията използва за определяне на замени.
   9.   Организациите, посочени в член 4, параграф 2, буква б), или техните представители могат да бъдат заменени или изключени за остатъка от мандата им в следните случаи:

               а)

               когато организацията или нейният представител повече не са в състояние да допринасят ефективно за разискванията на форума;

               б)

               когато организацията или нейният представител не отговарят на условието, определено в член 339 от Договора за функционирането на Европейския съюз;

               в)

               когато организацията или нейният представител не са независими от всякакво външно въздействие;

               г)

               когато организацията или нейният представител не са информирали своевременно Комисията за конфликт на интереси;

               д)

               когато организацията или нейният представител подадат оставка;

               е)

               когато това е желателно с цел да се поддържа балансирано представяне на различните експертни области и сфери на интереси.

         Генералният директор на ГД „Данъчно облагане и митнически съюз“ може да поиска дадена организация да определи друг представител или друг заместник въз основа на едно или повече от условията, определени в параграф 9 на настоящия член.
   10.   Имената на организациите и техните представители се публикуват в регистъра на експертните групи на Комисията и другите подобни образувания, наричан по-нататък „регистърът“, както и на специален уебсайт.
   11.   Личните данни се събират, обработват и публикуват в съответствие с Регламент (ЕО) № 45/2001.
   Член 5
   Работа
   1.   Форумът се председателства от представител на Комисията.
   2.   Със съгласието на службите на Комисията форумът може да създава подгрупи за проучване на конкретни въпроси въз основа на задание, определено от форума. Тези подгрупи се разпускат веднага след изпълнението на мандата си.
   3.   Председателят може целево да кани външни за форума експерти със специфична компетентност по даден въпрос от дневния ред, които да участват в работата на форума или подгрупата. В допълнение, председателят може да предостави статут на наблюдател на физически лица или организации, както са дефинирани в правило 8, параграф 3 от хоризонталните правила за експертните групи (5), както и на страни кандидатки. По-специално, представителите на държавите в процес на присъединяване и на международните организации могат да бъдат поканени като наблюдатели.
   4.   Членовете на експертните групи и техните представители, както и поканените експерти и наблюдатели спазват задълженията за запазване на професионална тайна, предвидени в Договорите, и правилата за изпълнението им, както и правилата на Комисията по отношение на сигурността във връзка със защитата на класифицираната информация на ЕС, предвидени в приложението към Решение 2001/844/ЕО, ЕОВС, Евратом. При неспазване от тяхна страна на тези задължения Комисията може да предприеме всички подходящи мерки.
   5.   Заседанията на форума и неговите подгрупи по принцип се провеждат в помещения на Комисията. Комисията осигурява секретарските услуги. Други длъжностни лица на Комисията, проявяващи интерес към разискванията, могат да присъстват на заседанията на форума и на неговите подгрупи.
   6.   Форумът приема свой процедурен правилник въз основа на стандартния процедурен правилник за експертните групи.
   7.   Комисията публикува съответните документи относно дейностите, проведени от форума в регистъра или чрез връзка от регистъра към специално посветен уебсайт. Даден документ не се публикува, когато оповестяването му би засегнало защитата на обществени или частни интереси, както са дефинирани в член 4 от Регламент (ЕО) № 1049/2001 (6).
   Член 6
   Разходи за заседанията
   1.   Участниците в дейностите на форума не получават възнаграждение за услугите, които предоставят.
   2.   Пътните и в съответните случаи дневните разходи на участниците в дейностите на форума се възстановяват от Комисията в съответствие с действащите в Комисията разпоредби.
   3.   Тези разходи се възстановяват в рамките на наличните бюджетни кредити, разпределени по годишната процедура за разпределение на ресурсите.
   Член 7
   Приложимост
   Настоящото решение се прилага до 30 септември 2018 г.

      Съставено в Брюксел на 3 юли 2012 година.

            За Комисията

         Algirdas ŠEMETA

            Член на Комисията

      (1)  Съобщение на Комисията до Съвета, Европейския парламент и Европейския икономически и социален комитет относно координирана стратегия за засилване на борбата с измамите с ДДС в Европейския съюз, 1 юли 2008 г., COM (2008) 807 окончателен.

      (2)  СOM(2011) 851 окончателен от 6.12. 2011 г.

      (3)  ОВ L 317, 3.12.2001 г., стр. 1.

      (4)  ОВ L 8, 12.1.2001 г., стр. 1.

      (5)  C(2010) 7649 окончателен, Съобщение от председателя на Комисията: Рамка за експертните групи на Комисията: хоризонтални правила и публичен регистър.

      (6)  Тези изключения са предназначени да защитят обществената сигурност, военните дела, международните отношения, финансовата, паричната или икономическата политика, правото на личен живот и неприкосновеността на индивида, търговските интереси, съдебното производство и правната помощ, инспекциите/разследванията/одитите и процеса на вземане на решения на институцията.


title: Решение на Съвета от 14 юни 1966 година относно създаване на Постоянен комитет по семена и посадъчен материал за земеделие, градинарство и горско стопанство

text:
               03/ 01

               BG

               Официален вестник на Европейския съюз

               39

         31966D0399

               P 125/2289

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      РЕШЕНИЕ НА СЪВЕТА

   от 14 юни 1966 година
   относно създаване на Постоянен комитет по семена и посадъчен материал за земеделие, градинарство и горско стопанство
   (66/399/ЕИО)
   СЪВЕТЪТ НА ЕВРОПЕЙСКАТА ИКОНОМИЧЕСКА ОБЩНОСТ,
   като взе предвид Договора за създаване на Европейска икономическа общност,
   като взе предвид проекторешението, изпратено от Комисията,
   като има предвид, че директивите за продажба на семена и посадъчен материал предвиждат, за целите на облекчаване на прилагането им, процедура, която установява тясно сътрудничество между държавите-членки и Комисията; като има предвид, че, за да се постигне такова сътрудничество, следва да се създаде Комитет, който да изпълнява задълженията, които произтичат от тези директиви;
   като има предвид, че е желателно това сътрудничество да се разшири във всички области, които са в обхвата на тези директиви; като има предвид, че Комитетът следва съответно да бъде упълномощен да разглежда и обсъжда всички въпроси, които имат отношение към тези сфери,
   РЕШИ:
   Член 1
   Създава се Постоянен комитет по семена и посадъчен материал за земеделие, градинарство и горско стопанство (наричан по-долу „Комитетът“). Той се състои от представители на държавите-членки, с представител на Комисията като председател.
   Член 2
   За случаите и при условията, при които е упълномощен, Комитетът изпълнява задълженията си, които произтичат от директивите, които се отнасят за продажба на семена и посадъчен материал.
   Освен това, той може да разглежда и други въпроси, които възникват от тези директиви, или се повдигат от неговия председател или по негова инициатива, или по искане на представител на държава-членка.

      Съставено в Брюксел на 14 юни 1966 година.

            За Съвета

            Председател

         P. WERNER


title: Решение (ЕС) 2017/190 на Комисията от 1 февруари 2017 година за упълномощаване на Франция съгласно член 14, параграф 6 от Регламент (ЕО) № 216/2008 на Европейския парламент и на Съвета да одобрява дерогация от някои общи правила за авиационна безопасност относно инсталирането на компоненти (нотифицирано под номер С(2017) 458)

text:
               3.2.2017

               BG

               Официален вестник на Европейския съюз

               L 29/61

         РЕШЕНИЕ (ЕС) 2017/190 НА КОМИСИЯТА
   от 1 февруари 2017 година
   за упълномощаване на Франция съгласно член 14, параграф 6 от Регламент (ЕО) № 216/2008 на Европейския парламент и на Съвета да одобрява дерогация от някои общи правила за авиационна безопасност относно инсталирането на компоненти

         (нотифицирано под номер С(2017) 458)

   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 216/2008 на Европейския парламент и на Съвета от 20 февруари 2008 г. относно общи правила в областта на гражданското въздухоплаване, за създаване на Европейска агенция за авиационна безопасност и за отмяна на Директива 91/670/ЕИО на Съвета, Регламент (ЕО) № 1592/2002 и Директива 2004/36/ЕО (1), и по-специално член 14, параграф 7 от него,
   като има предвид, че:

               (1)

               Франция уведоми за намерението си да даде одобрение за дерогация от общите правила за авиационна безопасност, съдържащи се в Регламент (ЕС) № 1321/2014 на Комисията, чрез които се прилага Регламент (ЕО) № 216/2008 (2). В съответствие с член 14, параграф 7 от Регламент (ЕО) № 216/2008 Комисията оцени необходимостта от защита и нейното равнище, възникваща от предложената дерогация, въз основа на препоръката на Европейската агенция за авиационна безопасност (наричана по-нататък „EASA“) от 24 септември 2015 година (3).

               (2)

               Предложената дерогация, за която Франция уведоми на 24 юли 2015 г., се отнася за точка M.A.501 от приложение I (част М) към Регламент (ЕС) № 1321/2014, съгласно която никакъв компонент не може да бъде монтиран на въздухоплавателно средство, ако не е надлежно допуснат за експлоатация с формуляр 1 на EASA или еквивалентен документ.

               (3)

               Предложената дерогация се отнася за монтирането на двигатели R755B2M във въздухоплавателни средства YMF5C, регистрирани във Франция. Тези въздухоплавателни средства се произвеждат от WACO Classic Aircraft Corporation със седалище в Съединените щати, която притежава одобрен от EASA типов сертификат EASA.IM.A.055 и производствен сертификат на FAA № 328СЕ за одобрение на производството на въздухоплавателни средства от съответния тип. Двигателите R755B2M се произвеждат от AIR REPAIR също със седалище в Съединените щати, която притежава одобрен от EASA типов сертификат EASA.E.092. AIR REPAIR снабдява WACO Classic Aircraft Corporation със своите двигатели за монтиране. AIR REPAIR обаче не притежава нито одобрение за производство, нито одобрение FAA 145 за ремонтна база, поради което не може да доставя двигатели с формуляр за допускане в експлоатация на други клиенти. Информацията, получена от EASA, показва, че AIR REPAIR не желае да получи одобрение за производство или одобрение по част 145 от EASA.

               (4)

               Тъй като новите двигатели, произведени от AIR REPAIR, не могат да бъдат доставени на потребителите с формуляр 1 на EASA или еквивалентен документ, френските органи са обяснили, че посочената дерогация от изискването по точка M.A.501 е необходима, за да се гарантира, че на въздухоплавателно средство YMF5C, чийто собственик възнамерява да закупи нов двигател P/N (модел) R755B2M, сериен номер 17819, може да се монтира във Франция въпросният двигател.

               (5)

               Френските органи са обяснили, че равностойно равнище на защита може да се постигне чрез други средства. Тези средства се състоят от изискването производителят на въздухоплавателното средство да декларира, че подлежащите на монтиране двигатели са подобни на тези, които той би монтирал на своята производствена линия, и от изискването тези двигатели да бъдат монтирани от квалифициран персонал в съответствие с приложимото ръководство за техническо обслужване на въздухоплавателното средство, което съдържа необходимата информация за изваждане и монтиране на тези двигатели.

               (6)

               Въз основа на препоръка от EASA, издадена на 24 септември 2015 г., Комисията счита, че чрез тези други средства може да се постигне равнище на защита, което е равностойно на равнището, постигано с прилагането на точка M.A.501 от приложение I (част М) към Регламент (ЕС) № 1321/2014. Поради това Франция следва да бъде упълномощена да одобри предложената дерогация.

               (7)

               В съответствие с член 14, параграф 7 от Регламент (ЕО) № 216/2008 решението на Комисията, че дадена държава членка може да предоставя предложена дерогация, трябва да бъде съобщено на всички държави членки, които също така ще имат право да приложат въпросната мярка. Затова адресати на настоящото решение следва да са всички държави членки. Описанието на дерогацията, както и на условията във връзка с нея, трябва да дава възможност на други държави членки да прилагат тази мярка, когато се намират в същото положение, без необходимост от допълнително решение от страна на Комисията. Когато държавите членки прилагат тази мярка, в съответствие с член 15, параграф 1 от Регламент (ЕО) № 216/2008 те следва да обменят информация относно прилагането ѝ, тъй като то може да има въздействие извън държавите членки, които предоставят дерогацията.

               (8)

               Мерките, предвидени в настоящото решение, са в съответствие със становището на Комитета на Европейската агенция за авиационна безопасност,

         ПРИЕ НАСТОЯЩОТО РЕШЕНИЕ:
   Член 1
   Франция може да предоставя одобрения за дерогация от точка M.A.501 от приложение I (част М) към Регламент (ЕС) № 1321/2014 на собствениците на въздухоплавателни средства YMF5C, произведени от WACO Classic Aircraft Corporation, които възнамеряват да закупят двигатели R755B2M за монтиране на техните въздухоплавателни средства, при условие че производителят на въздухоплавателните средства е декларирал, че тези двигатели са подобни на двигателите, които той би монтирал на своята производствена линия, и при условие че тези двигатели бъдат монтирани от квалифициран персонал в съответствие с приложимото ръководство за техническо обслужване на въздухоплавателното средство, което съдържа необходимата информация за изваждане и монтиране на тези двигатели.
   Член 2
   Адресати на настоящото решение са държавите членки.

      Съставено в Брюксел на 1 февруари 2017 година.

            За Комисията

         Violeta BULC

            Член на Комисията

      (1)  ОВ L 79, 19.3.2008 г., стр. 1.

      (2)  Регламент (ЕС) № 1321/2014 на Комисията от 26 ноември 2014 г. относно поддържането на летателната годност на въздухоплавателните средства и авиационните продукти, части и устройства и относно одобряването на организациите и персонала, изпълняващи тези задачи (ОВ L 362, 17.12.2014 г., стр. 1).

      (3)  EASA CASE 2015/87 — Препоръка № FR/18/2015 — писмо на EASA 2015(D)54366.


title: Решение на Съвета от 25 септември 2008 година относно назначаване на членове и заместник-членове в Консултативния комитет за свободното движение на работници

text:
               4.10.2008

               BG

               Официален вестник на Европейския съюз

               C 253/7

      РЕШЕНИЕ НА СЪВЕТА

   от 25 септември 2008 година
   относно назначаване на членове и заместник-членове в Консултативния комитет за свободното движение на работници
   (2008/C 253/03)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Регламент (ЕИО) № 1612/68 на Съвета от 15 октомври 1968 г. относно свободното движение на работници в Общността (1), и по-специално членове 26 и 27 от него,
   като взе предвид списъците с кандидатури, представени на Съвета от правителствата на държавите-членки,
   като има предвид, че:

               (1)

               С решения от 15 септември 2006 г. (2), 18 декември 2006 г. (3) и 22 март 2007 г. (4) Съветът назначи членове и заместник-членове в Консултативния комитет за свободното движение на работници за периода от 14 септември 2006 г. до 13 септември 2008 г.

               (2)

               Тези членове продължават да изпълняват задълженията си, докато бъдат сменени или докато мандатът им бъде подновен.

               (3)

               Е необходимо да се назначат членове и заместник-членове в горепосочения комитет за срок от две години,

         РЕШИ:
   Член 1
   Назначават се за членове и заместник-членове в Консултативния комитет за свободното движение на работници за периода от 25 септември 2008 г. до 24 септември 2010 г.:
   I.   ПРЕДСТАВИТЕЛИ НА ПРАВИТЕЛСТВОТО

               Държава

               Членове

               Заместник-членове

               Белгия

               Г-жа Virginie LECLERCQ
               Г-жа Anne ZIMMERMAN

               Г-жа Alix GEYSELS

               България

               Г-жа Liliana STANKOVA
               Г-н Nikolay NIKOLOV

               Г-жа Rossitza STELIANOVA

               Чешка република

               Г-жа Martina MICHALCOVÁ
               Г-жа Věra KOLMEROVÁ

               Г-жа Hana VACULÍKOVÁ

               Дания

               Г-н Stig Hansen NØRGAARD
               Г-жа Lisbet MØLLER NIELSEN

               Г-жа Simone HEINECKE

               Германия

               Г-н Gisbert BRINKMANN
               Г-жа Ute PLÖTZ

               Г-н Henning GRUB

               Естония

               Г-н Thor-Sten VERTMANN
               Г-жа Maarja KULDJÄRV

               Г-жа Carita RAMMUS

               Ирландия

               Г-н Brendan SHANAHAN
               Г-н Larry O' GRADY

               Г-жа Deirdre NALLY

               Гърция

               Г-н Constantinos CHRYSSINIS
               Г-н Grigorios ALEXAKIS

               Г-жа Lydia KOTROF

               Испания

               Г-н Carlos GUERVÓS MAÍLLO
               Г-н Carlos LOPÉZ- MONIS

               Г-н Carlos GARCÍA DE CORTAZAR-NEBREDA

               Франция

               Г-жа Nadia MAROT
               Г-н Laurent FRIBOULET

               Г-н Albert MARTINO

               Италия

               —

               —

               Кипър

               Г-н Demetris MICHAELIDES
               Г-жа Agni PAPAGEORGIOU

               —

               Латвия

               Г-жа Linda PAUGA
               Г-жа Līga EMULE

               Г-н Mārtiņš BRENCIS

               Литва

               Г-жа Rita KAZLAUSKIENE
               Г-жа Monika VYŠNIAUSKIENE

               Г-н Andrius TEKORIUS

               Люксембург

               Г-жа Mariette SCHOLTUS
               Г-н Tom GOEDERS

               Г-н Paolo FINZI

               Унгария

               Г-жа Vera ÁCS
               Г-жа Éva Tímea KISS

               Г-жа Hajnalka ERDŐS

               Малта

               —

               —

               Нидерландия

               Г-жа C.W. Olde OLTHOF
               Г-н M.G. BLOMSMA

               Г-жа G WIDERA-STEVENS

               Австрия

               Г-жа Ingrid NOWOTNY
               Г-жа Doris WITEK-WEINDORFER

               Г-н Heinz KUTROWATZ

               Полша

               Г-н Janusz GRZYB
               Г-жа Magdalena SWEKLEJ

               Г-н Marcin PARNOWSKI

               Португалия

               Г-жа Ana Paula FERNANDES
               Г-жа Ana Cristina SANTOS PEDROSO

               Г-н Mário PEDRO

               Румъния

               Г-н Bogdan PAŞCA
               Г-н Marius RĂȘCANU

               Г-н Auraș MARINESCU

               Словения

               Г-н Radivoj RADAK
               Г-жа Damjana ŠARČEVIČ

               Г-жа Ana KLINAR

               Словакия

               Г-н Jozef HUDEC
               Г-жа Agnesa SKUPNÍKOVÁ

               Г-н Jaroslav KOVÁČ

               Финландия

               Г-жа Mirkka MYKKÄNEN
               Г-н Olli SORAINEN

               Г-жа Wivi-Ann WAGELLO-SJÖLUND

               Швеция

               Г-жа Anna SANTESSON
               Г-жа Åsa CARLANDER

               Г-н Claes-Göran LOCK

               Обединеното кралство

               Г-н Peter BODE
               Г-жа Seonaid WEBB

               Г-жа Ute CHATTERJEE

         II.   ПРЕДСТАВИТЕЛИ НА ОРГАНИЗАЦИИТЕ НА РАБОТНИЦИТЕ

               Държава

               Членове

               Заместник-членове

               Белгия

               Г-н Jean-François MACOURS
               —

               Г-жа Yvienne VAN HOLSBEECK

               България

               Г-н Iliyan TSENOV
               Г-жа Diana ANGELOVA

               Г-н Daniel YANEV

               Чешка република

               Г-н Miroslav FEBER
               Г-жа Zdena LA SALA

               Г-н Pavel JANIČKO

               Дания

               Г-н Michael JACOBSEN
               Г-н Jens WIENE

               Г-жа Käthe MUNK RYOM

               Германия

               Г-жа Renate GABKE
               Г-н Klaus BECK

               Г-н Frank STÖHR

               Естония

               Г-жа Liina CARR
               Г-н Leif KALEV

               Г-жа Tiia TAMMELEHT

               Ирландия

               Г-жа Esther LYNCH
               Г-н Brendan MACKIN

               —

               Гърция

               Г-н Georgios PERENTIS
               Г-н Georgios SKOULATAKIS

               Г-н Euthimios EUTHIMIOU

               Испания

               Г-жа Ana Maria CORRAL JUÁN
               Г-н Mohamed Anour HAIDOUR

               Г-жа Pilar  ROC  ALFARO

               Франция

               Г-жа Corinne MARES
               Г-жа An LENOUAIL

               Г-н Ommar BENFAÏD

               Италия

               —

               —

               Кипър

               Г-н Nicos GREGORIOU
               Г-н Nicos EPISTITHIOU

               Г-н Diomedes DIOMEDOUS

               Латвия

               Г-н Kaspars RĀCENĀJS
               Г-жа Zanda GRUNDBERGA

               Г-жа Irēna KALNIŅA

               Литва

               Г-жа Janina ŠVEDIENĖ
               Г-жа Janina MATUIZIENĖ

               Г-жа Jovita MEŠKAUSKIENĖ

               Люксембург

               —

               —

               Унгария

               Г-жа Judit CZUGLERNÉ IVÁNY
               Г-н Károly GYÖRGY

               Г-жа Edit PINK

               Малта

               —

               —

               Нидерландия

               Г-жа Caroline RIETBERGEN
               Г-жа Daniëlle VAARTJES-VAN SUIJDAM

               Г-н Paul VAN KRUINING

               Австрия

               Г-н Johannes PEYRL
               Г-н Oliver RÖPKE

               Г-н Ludwig ROITHINGER

               Полша

               Г-жа Dorota GARDIAS
               Г-н Jakub KUS

               Г-н Bogdan OLSZEWSKI

               Португалия

               Г-н Carlos Manuel ALVES TRINDADE
               Г-н José Manuel DA LUZ CORDEIRO

               Г-жа Anabela PEIXOTO DE MAGALHÃES

               Румъния

               Г-н Valentin MOCANU
               Г-н Liviu APOSTOIU

               Г-н Dragoș FRUMOSU

               Словения

               Г-жа Metka ROKSANDIĆ
               Г-н Jaka POČIVAVŠEK

               Г-н Gregor CERAR

               Словакия

               Г-жа Magdaléna MELLENOVÁ
               Г-н Milan BUŠO

               Г-жа Jana SLÁVIKOVÁ

               Финландия

               Г-жа Pia BJÖRKBACKA
               Г-жа Liisa FOLKERSMA

               Г-н Ralf SUND

               Швеция

               Г-жа Monika ARVIDSSON
               Г-жа Lena WIRKKALA

               Г-н Ossian WENNSTRÖM

               Обединеното кралство

               Г-н Sean BAMFORD
               Г-н Mohammed TAJ

               Г-н Wilf SULLIVAN

         III.   ПРЕДСТАВИТЕЛИ НА ОРГАНИЗАЦИИТЕ НА РАБОТОДАТЕЛИТЕ

               Държава

               Членове

               Заместник-членове

               Белгия

               Г-жа Sonja KOHNENMERGEN
               Г-н Philippe STIENON

               Г-жа Monica DE JONGHE

               България

               Г-н Evgeniy IVANOV
               Г-н Branimir HANDJIEV

               Г-жа Galia BOZHANOVA

               Чешка република

               Г-жа Marie ZVOLSKÁ
               Г-н Miroslav FIŘT

               Г-жа Vladimíra DRBALOVÁ

               Дания

               Г-н Henning GADE
               Г-н Flemming DREESEN

               Г-н Benjamin HOLST

               Германия

               Г-н Jürgen WUTTKE
               Г-жа Angela SCHNEIDER-BODIEN

               Г-н Stefan HOEHL

               Естония

               Г-жа Lilian SALLASTE
               Г-н Heinart PUHKIM

               Г-н Tarmo KRIIS

               Ирландия

               Г-жа Finola MCDONNELL
               Г-н Tony DONOHOE

               Г-жа Heidi LOUGHEED

               Гърция

               Г-жа Eirini BARDANI
               Г-н Nikos DIMAS

               Г-н Antonios MEGGOULIS

               Испания

               Г-н Pablo GÓMEZ ALBO
               Г-жа Celia FERRERO ROMERO

               Г-н Javier IBARS ALVARO

               Франция

               Г-н Gaëtan BEZIER
               Г-жа Odile MENNETEAU

               Г-жа Pascale DESSEN

               Италия

               —

               —

               Кипър

               Г-н Michael ANTONIOU
               Г-н Emilios MICHAEL

               Г-жа Lena PANAYIOTOU

               Латвия

               Г-жа Ilona KIUKUCĀNE
               Г-жа Inese STEPIŅA

               —

               Литва

               Г-н Justinas USONIS
               Г-н Aidas VAIČIULIS

               Г-н Iginijus ŠAKŪNAS

               Люксембург

               —

               —

               Унгария

               Г-жа Zsuzsanna JUNG
               Г-н István KOMORÓCZKI

               Г-жа Adrienn BÁLINT

               Малта

               —

               —

               Нидерландия

               Г-н S.J.L NIEUWSMA
               Г-н W.M.J.M.Mario VAN MIERLO

               Г-н G.A.M.Gerard VAN DER GRIND

               Австрия

               Г-жа Margit KREUZHUBER
               Г-н Andreas GRUBER

               Г-жа Christa SCHWENG

               Полша

               Г-н Michal GAWRYSZCAK
               Г-н Jacek MĘCINA

               Г-жа Jolanta KOSAKOWSKA

               Португалия

               Г-жа Cristina NAGY MORAIS
               Г-жа Adília LISBOA

               Г-н Marcelino PENA COSTA

               Румъния

               Г-жа Roxana PRODAN
               Г-н Doru Claudian FRUNZULICĂ

               Г-н Dan ANGHELESCU

               Словения

               Г-жа Metka PENKO NATLAČEN
               Г-н Igor ANTAUER

               —

               Словакия

               Г-н Vladimír KALINA
               Г-н Jozef ORGONÁŠ

               Г-жа Jana CHRKAVÁ

               Финландия

               Г-жа Katja LEPPÄNEN
               Г-н Mikko RÄSÄNEN

               Г-н Mikko NYYSSÖLÄ

               Швеция

               Г-жа Karin EKENGER
               Г-н Leif LINDBERG

               Г-н Fabian WALLÉN

               Обединеното кралство

               Г-н Jim BLIGH
               Г-н Neil CARBERRY

               Г-н Guy BAILEY

         Член 2
   Съветът ще назначи по-късно членовете, които още не са определени.

      Съставено в Брюксел на 25 септември 2008 година.

            За Съвета

            Председател

         B. HORTEFEUX

      (1)  ОВ L 257, 18.10.1968 г., стр. 2.

      (2)  ОВ C 242, 7.10.2006 г., стр. 1.

      (3)  ОВ C 320, 28.12.2006 г., стр. 4.

      (4)  ОВ C 78, 11.4.2007 г., стр. 4.


title: Решение на Постоянния комитет на държавите от ЕАСТ № 3/2007/SC от 6 декември 2007 година относно публичния достъп до документи на ЕАСТ и за отмяна на Решение № 3/2005/SC на Постоянния комитет на държавите от ЕАСТ

text:
               8.5.2008

               BG

               Официален вестник на Европейския съюз

               L 122/33

      РЕШЕНИЕ НА ПОСТОЯННИЯ КОМИТЕТ НА ДЪРЖАВИТЕ ОТ ЕАСТ
   № 3/2007/SC
   от 6 декември 2007 година
   относно публичния достъп до документи на ЕАСТ и за отмяна на Решение № 3/2005/SC на Постоянния комитет на държавите от ЕАСТ
   ПОСТОЯННИЯТ КОМИТЕТ НА ДЪРЖАВИТЕ ОТ ЕАСТ,
   като взе предвид Решение № 3/2005/SC на Постоянният комитет на държавите от ЕАСТ от 9 юни 2005 г. относно обществения достъп до документи, което се отменя,
   като признава обществения интерес за открит достъп до документи в рамките на ясно определена правна рамка, която взема под внимание прилаганите национални законодателства,
   като взе предвид факта, че при обработката на искания за достъп до документи принципът на откритост се прилага до максимално възможна степен,
   РЕШИ:
   Член 1
   Секретариатът на ЕАСТ предоставя на обществеността документите, изброени в приложението към това решение, като ги публикува на своя уебсайт.
   Член 2
   1.   Всяко лице може да поиска достъп до документи, свързани с ЕИП (наричани по-нататък „документите“), съставени или получени в Секретариата на ЕИП, които са притежание на последния.
   2.   Достъпът до даден документ се предоставя, освен когато не се прилагат ограниченията, изложени в следните членове.
   Член 3
   1.   Достъпът до даден документ се отказва, в случай че оповестяването му би увредило на:

               а)

               общественият интерес, що се отнася до: обществената сигурност, отбраната и военните въпроси, международните отношения, финансовата, валутната или икономическа политика на държава от ЕАСТ;

               б)

               частният живот и интегритета на физическите лица, и по-специално съгласно приложимото национално право на държавите от ЕАСТ относно защитата на личните данни.

         2.   Достъпът до даден документ се отказва, в случай че оповестяването му би засегнало:

               а)

               търговските интереси на физическо или юридическо лице, включително интелектуалната собственост;

               б)

               съдебно производство или юридическа консултация;

               в)

               целите на инспекциите, разследванията и одитите.

         3.   Достъпът до документ, съставен за вътрешно ползване и отнасящ се до въпрос, по който не е взето решение, се отказва, ако оповестяването на документа би навредило на процеса на вземане на решения.
   4.   Достъпът до документ, съдържащ становище за вътрешно ползване, като част от предварителни обсъждания и консултации, се отказва, дори ако решението е взето, при условие че оповестяването на документа би навредило на процеса на вземане на решения.
   5.   По отношение на документи на трета страна, предадени на Секретариата на ЕАСТ, последният се консултира с третата страна, за да определи дали е приложимо някое от изключенията, предвидени в параграф 1 или 2, с изключение на случая, когато е ясно дали документът се оповестява или не.
   6.   В случаите на горепосочените параграфи 2—4, достъпът се предоставя при все това, изцяло или частично, ако държавите от ЕАСТ се споразумеят, че съществува висш обществен интерес за оповестяване.
   Член 4
   Държава от ЕАСТ може да поиска от Секретариата на ЕАСТ да не оповестява документи, които тя е предоставила, без предварителното ѝ съгласие.
   Член 5
   В случай че само части от искания документ попадат в обхвата на някое от изключенията, се предоставя достъп до останалите негови части.
   Член 6
   1.   Заявленията за достъп до документ се формулират в писмена форма, включително и с електронни средства, на английски език, и се изготвят достатъчно точно, за да може Секретариатът на ЕАСТ да идентифицира документа.
   2.   Ако дадено заявление не е достатъчно точно, Секретариатът на ЕАСТ приканва заявителя да внесе разяснения и му помага за това, като например му предоставя информация в съответствие с член 11.
   3.   В случай че заявлението се отнася до много голям документ или до много голям брой документи, Секретариатът на ЕАСТ може да се съветва неформално със заявителя с оглед намирането на справедливо решение.
   Член 7
   1.   Заявлението за достъп до документ се разглежда по най-бързия начин. На заявителя се изпраща уведомление за получаването му.
   2.   Секретариатът на ЕАСТ предава искането до държавите от ЕАСТ за одобрение, освен в случаите, когато е сигурен, че държавите от ЕАСТ биха отказали или не достъп до документа. Държавите от ЕАСТ вземат решение без неоправдано забавяне.
   3.   След получаването на отговора от държавите от ЕАСТ, Секретариатът на ЕАСТ или осведомява заявителя, че е предоставен достъп до искания документ и осигурява този достъп в съответствие с член 10, или, в писмена форма, мотивира причините за пълния или частичен отказ и информира заявителя за неговото/нейното право да представи искането на Постоянния комитет на държавите от ЕАСТ.
   4.   Ако за Секретариата на ЕАСТ не е възможно да даде на заявителя отговор в рамките на 12 работни дена от регистрацията на заявлението, заявителя се информира в писмена форма за забавянето и за това, кога може да бъде очаквано решението. Заявителят се информира за неговото/нейното право да представи искането на Постоянния комитет на държавите от ЕАСТ, ако той или тя не са получили отговор в рамките на разумен срок.
   5.   В случай на пълен или частичен отказ заявителят може в срок петнадесет работни дни след получаване на отговора на Секретариата на ЕАСТ да внесе заявлението в Постоянния комитет на държавите от ЕАСТ.
   6.   Ако Секретариатът на ЕАСТ не успее да отговори в разумен срок от регистрацията на заявлението, заявителят има право да отнесе искането в Постоянния комитет на държавите от ЕАСТ.
   Член 8
   Препращането към Постоянния комитет на ЕАСТ се разглежда без забавяне. Ако достъпът бъде изцяло или частично отказан, заявителя се уведомява писмено, като се изложат причините за отказа.
   Член 9
   Класифицирането (строго поверително, поверително, с ограничен достъп) на документ само по себе си не изключва достъпа на обществеността до него на по-късен етап.
   Член 10
   1.   Заявителят има достъп до документи като документът се консултира на място, или като се предостави копие, включително, когато е необходимо, електронно копие. Изплащането на разхода за съставянето и изпращането на копия може да бъде поискано от заявителя. Този разход не следва да надвишава реалния разход за съставянето и изпращането на копия. Консултация на място, копиране на по-малко от 20 страници формат A4, и, ако е налице, директен достъп в електронна форма, са безплатни.
   2.   Ако определен документ вече е бил издаден от Секретариата на ЕАСТ и е леснодостъпен за заявителя, Секретариатът на ЕАСТ може да изпълни своето задължение и да разреши достъп до документа, като информира заявителя как да получи искания документ.
   Член 11
   1.   Секретариатът на ЕАСТ съхранява обществен регистър на документите, свързани със Споразумението за ЕИП, които са изготвени от него. Регистърът е достъпен чрез уебсайта на Секретариата на ЕАСТ.
   2.   За всеки документ регистърът съдържа референтен номер, разглежданата тема и/или кратко описание на съдържанието на документа, както и датата, на която документът е получен или изготвен вписан в регистъра. Идентификационните данни на документа се описват по начин, който не засяга защита на интересите в член 3.
   3.   Документите, които са класифицирани като строго поверителни и поверителни не се вписват в обществения регистър, освен в случаите, когато държавите от ЕАСТ не са съгласни за това.
   4.   В допълнение към това, достъпът до списък с документи, свързани с ЕИП, съставени или получени от Секретариата на ЕАСТ, се осигурява след искане.
   Член 12
   Секретариатът на ЕАСТ предоставя информация и съдействие на гражданите за условията на подаване на заявления за достъп до документи.
   Член 13
   Настоящото решение не засяга действащите правила в областта на авторското право, които могат да ограничават правото на трета страна да възпроизвежда или ползва предоставените документи.
   Член 14
   Решение № 3/2005/SC на Постоянния комитет на държавите от ЕАСТ от 9 юни 2005 г. се отменя.
   Член 15
   Решението влиза в сила от 1 април 2008 година.
   Член 16
   Настоящото решение се публикува в раздел „ЕИП“ и в притурка „ЕИП“ на Официален вестник на Европейския съюз.
   Член 17
   Настоящото решение подлежи на преразглеждане в рамките на една година от деня на влизането си в сила.

      Съставено в Брюксел на 6 декември 2007 година.

            За Постоянния комитет

            Председател

         Stefán Haukur JÓHANNESSON

            Генерален секретар

         Kåre BRYN

      ПРИЛОЖЕНИЕ
      Свързани с ЕИП документи на ЕАСТ, които ще бъдат на разположение на обществеността в интернет
      Споразумение за ЕИП и свързани с него споразумения на ЕАСТ:

                  —

                  Оригиналните версии на Споразумението за ЕИП, Споразумението за надзор и съд и Споразумението за Постоянния комитет

                  —

                  Споразумение за разширяване на ЕИП

                  —

                  Консолидирана версия на Споразумението за ЕИП

                  —

                  Консолидирана версия на приложенията и протоколите към Споразумението за ЕИП

                  —

                  Консолидирана версия на Споразумението за надзор и съд

                  —

                  Консолидирана версия на Споразумението за Постоянния комитет

            Инструменти, приети от институциите:

                  —

                  Приети решения на Съвета на ЕИП

                  —

                  Приети решения на Съвместния комитет на ЕИП

                              —

                              Резолюции на Съвместния парламентарен комитет на ЕИП

                              —

                              Резолюции на Консултативния комитет на ЕИП

                              —

                              Становища на Консултативния комитет на ЕИП

                              —

                              Забележки на ЕАСТ относно ЕИП

            Дневният ред на:

                  —

                  Съвета на ЕИП

                  —

                  Съвместния комитет на ЕИП

                  —

                  Подкомитетите към Съвместния комитет на ЕИП (със съгласието на Комисията)

                  —

                  Постоянния комитет на ЕАСТ

                  —

                  Подкомитетите към Постоянния комитет на държавите от ЕАСТ

                  —

                  Работните групи към Постоянния комитет на държавите от ЕАСТ

                  —

                  Парламентарния комитет на ЕАСТ

                  —

                  Съвместния парламентарен комитет на ЕИП

                  —

                  Консултативния комитет на ЕАСТ

                  —

                  Консултативния комитет на ЕИП

            Заключения на:

                  —

                  Съвета на ЕИП

                  —

                  Постоянния комитет на държавите от ЕАСТ

                  —

                  подкомитетите към Постоянния комитет на държавите от ЕАСТ

                  —

                  Съвместния комитет на ЕИП (със съгласието на Комисията)

                  —

                  Съвместния подкомитет (със съгласието на Комисията)

            Доклади на:

                  —

                  Парламентарния комитет на ЕАСТ

                  —

                  Съвместния парламентарен комитет на ЕИП

                  —

                  Консултативния комитет на ЕАСТ

                  —

                  Консултативния комитет на ЕИП

            Информационни документи:

                  —

                  Годишният доклад на Съвместния комитет на ЕИП

                  —

                  Работната програма на председателя на ЕАСТ

                  —

                  Статистически данни, свързани с ЕИП, изготвени от Статистическия офис на ЕАСТ

                  —

                  Списъкът с приети решения на Съвместния комитет на ЕИП

                  —

                  Списъкът с очакваните уведомления съгласно член 103

                  —

                  Списъкът с решенията на Съвместния комитет на ЕИП с конституционни изисквания

                  —

                  Списъкът с номерата Celex

                  —

                  Списъците с предложения за законодателство ЕО, отбелязани като важни за ЕИП от Общността

                  —

                  Списъкът с приетите достижения на правото на Общността, отбелязани като важни за ЕИП от Общността и достиженията на правото на Общността, вече идентифицирани като важни от експертите на ЕАСТ и ЕИП от всички държави на ЕАСТ, членки на ЕИП.

                  —

                  Отчетни инструменти на подкомитетите съгласно Съвместния комитет на ЕИП.

                  —

                  Съобщения за медиите

                  —

                  Информационни документи на ЕАСТ

            Финансов механизъм на ЕИП:

                  —

                  Правила и процедури за Финансовия механизъм на ЕИП

                  —

                  Насоки за Финансовия механизъм на ЕИП

                  —

                  Меморандуми за разбирателство за Финансовия механизъм на ЕИП

            Норвежки финансов механизъм:

                  —

                  Правила и процедури за норвежкия финансовия механизъм

                  —

                  Насоки за норвежкия финансовия механизъм

                  —

                  Меморандуми за разбирателство за норвежкия финансовия механизъм


title: Решение (EС, Евратом) 2017/744 на Съвета от 25 април 2017 година за назначаване на член, предложен от Кралство Белгия, в Европейския икономически и социален комитет

text:
               28.4.2017

               BG

               Официален вестник на Европейския съюз

               L 111/11

         РЕШЕНИЕ (EС, Евратом) 2017/744 НА СЪВЕТА
   от 25 април 2017 година
   за назначаване на член, предложен от Кралство Белгия, в Европейския икономически и социален комитет
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 302 от него,
   като взе предвид Договора за създаване на Европейската общност за атомна енергия, и по-специално член 106а от него,
   като взе предвид предложението на правителството на Белгия,
   като взе предвид становището на Европейската комисия,
   като имат предвид, че:

               (1)

               На 18 септември 2015 г. и 1 октомври 2015 г. Съветът прие решения (ЕС, Евратом) 2015/1600 (1) и (ЕС, Евратом) 2015/1790 (2) за назначаване на членовете на Европейския икономически и социален комитет за периода от 21 септември 2015 г. до 20 септември 2020 г.

               (2)

               След изтичането на мандата на г-н Bernard NOËL се освободи едно място за член на Европейския икономически и социален комитет,

         ПРИЕ НАСТОЯЩОТО РЕШЕНИЕ:
   Член 1
   Г-н Olivier VALENTIN, Secrétaire national de la CGSLB-ACLVB, се назначава за член на Европейския икономически и социален комитет за остатъка от мандата, а именно до 20 септември 2020 г.
   Член 2
   Настоящото решение влиза в сила в деня на приемането му.

      Съставено в Люксембург на 25 април 2017 година.

            За Съвета

            Председател

         I. BORG

      (1)  Решение (EС, Евратом) 2015/1600 на Съвета от 18 септември 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 248, 24.9.2015 г., стр. 53).

      (2)  Решение (EС, Евратом) 2015/1790 на Съвета от 1 октомври 2015 г. за назначаване на членовете на Европейския икономически и социален комитет за периода от 21 септември 2015 г. до 20 септември 2020 г. (ОВ L 260, 7.10.2015 г., стр. 23).


title: 2010/620/ЕС: Решение на Съвета от 7 октомври 2010 година за подписване на Протокол към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза

text:
               19.10.2010

               BG

               Официален вестник на Европейския съюз

               L 273/1

         РЕШЕНИЕ НА СЪВЕТА
   от 7 октомври 2010 година
   за подписване на Протокол към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза
   (2010/620/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 217 във връзка с член 218, параграф 5 и параграф 8, втора алинея от него,
   като взе предвид предложението на Европейската комисия,
   като има предвид, че:

               (1)

               На 18 юни 2007 г. Съветът упълномощи Комисията да договори протокол към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна (1), относно Рамково споразумение за общите принципи на участие на Мароко в програмите на Съюза (наричан по-долу „протоколът“) (2).

               (2)

               Тези преговори приключиха удовлетворително за Комисията.

               (3)

               Вследствие влизането в сила на Договора от Лисабон на 1 декември 2009 г. Европейският съюз замени Европейската общност и е неин правоприемник.

               (4)

               Протоколът следва да бъде подписан от името на Съюза при условие за сключването му на по-късна дата,

         ПРИЕ НАСТОЯЩОТО РЕШЕНИЕ:
   Член 1
   Сключването на Протокола към Евро-средиземноморското споразумение за асоцииране между Европейските общности и техните държави-членки, от една страна, и Кралство Мароко, от друга страна, относно Рамково споразумение между Европейския съюз и Кралство Мароко за общите принципи на участие на Кралство Мароко в програмите на Съюза (наричан по-долу „протоколът“) се одобрява от името на Съюза при условие за сключването на посочения протокол.
   Член 2
   Председателят на Съвета е оправомощен да посочи лицето(лицата), упълномощено(и) да подпише(ат) протокола от името на Съюза при условие за сключването му.
   Член 3
   Настоящото решение влиза в сила в деня на приемането му.

      Съставено в Люксембургна 7 октомври 2010 година.

            За Съвета

            Председател

         M. WATHELET

      (1)  ОВ L 70, 18.3.2000 г., стр. 2.

      (2)  Текстът на протокола ще бъде публикуван заедно с решението за сключването му.


title: 2008/287/ЕО: Решение на Комисията от 3 април 2008 година за финансиране на работна програма за 2008 г. за средства за обучение в областта на безопасността на храните, здравето на животните и хуманното отношение към тях и растителната защита

text:
               4.4.2008

               BG

               Официален вестник на Европейския съюз

               L 93/25

      РЕШЕНИЕ НА КОМИСИЯТА

   от 3 април 2008 година
   за финансиране на работна програма за 2008 г. за средства за обучение в областта на безопасността на храните, здравето на животните и хуманното отношение към тях и растителната защита
   (2008/287/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим към общия бюджет на Европейските общности (1), и по-специално член 75 от него,
   като взе предвид Регламент (ЕО, Евратом) № 2342/2002 на Комисията от 23 декември 2002 г. за определяне на подробни правила за прилагане на Регламент (ЕО, Евратом) № 1605/2002 на Съвета относно Финансовия регламент, приложим към общия бюджет на Европейските общности (2), и по-специално член 90 от него,
   като взе предвид Директива 2000/29/ЕО на Съвета от 8 май 2000 г. относно защитните мерки срещу въвеждането в Общността на вредители по растенията или растителните продукти и срещу тяхното разпространение в Общността (3), и по-специално член 2, параграф 1, буква i) от нея,
   като взе предвид Регламент (ЕО) № 882/2004 на Европейския парламент и на Съвета от 29 април 2004 г. относно официалния контрол, провеждан с цел осигуряване на проверка на съответствието със законодателството в областта на фуражите и храните и правилата за опазване здравето на животните и хуманното отношение към животните (4), и по-специално член 51 и член 66, параграф 1, букви б) и в) от него,
   като има предвид, че:

               (1)

               В съответствие с член 75 от Регламент (ЕО, Евратом) № 1605/2002 и с член 90 от Регламент (ЕО, Евратом) № 2342/2002 поемането на задължението за разхода се предшества от решение за финансиране, с което се определят съществените елементи на дейност, която предполага разход за сметка на бюджета.

               (2)

               Различни дейности в областта на средствата за обучение са предвидени в рамките на няколко законодателни акта, отнасящи се до безопасността на храните, здравето на животните и хуманното отношение към тях и растителната защита. Тези дейности следва да бъдат финансирани от бюджета на Общността. Финансирането на подобни дейности следва да бъде предмет на единно решение,

         РЕШИ:
   Член единствен
   Съдържащата се в приложението работна програма, отнасяща се до финансирането през 2008 г. на дейности, свързани със средства за обучение в областта на безопасността на храните, здравето на животните и хуманното отношение към тях и растителната защита, се приема.
   Генералният директор на Генерална дирекция „Здравеопазване и защита на потребителите“ отговаря за публикуването и осъществяването ѝ.

      Съставено в Брюксел на 3 април 2008 година.

            За Комисията

         Androulla VASSILIOU

            Член на Комисията

      (1)  ОВ L 248, 16.9.2002 г., стр. 1. Регламент, последно изменен с Регламент (ЕО) № 1525/2007 (ОВ L 343, 27.12.2007 г., стр. 9).

      (2)  ОВ L 357, 31.12.2002 г., стр. 1. Регламент, последно изменен с Регламент (ЕО, Евратом) № 478/2007 (ОВ L 111, 28.4.2007 г., стр. 13).

      (3)  ОВ L 169, 10.7.2000 г., стр. 1. Директива, последно изменена с Директива 2007/41/ЕО на Комисията (ОВ L 169, 29.6.2007 г., стр. 51).

      (4)  ОВ L 165, 30.4.2004 г., стр. 1, поправен в ОВ L 191, 28.5.2004 г., стр. 1. Регламент, последно изменен с Регламент (ЕО) № 180/2008 на Комисията (ОВ L 56, 29.2.2008 г., стр. 4).

      ПРИЛОЖЕНИЕ
      Работна програма за 2008 г. за средства за обучение в областта на безопасността на храните, здравето на животните и хуманното отношение към тях и растителната защита
      ОБУЧЕНИЕ
      1.   Бюджетни редове 17 04 07 01 и 17 04 04 01

         Правно основание:

                  —

                  Регламент (ЕО) № 882/2004, член 51 и член 66, параграф 1, буква б);

                  —

                  Директива 2000/29/ЕО, член 2, параграф 1, буква i) от нея.

            Подлежащата на финансиране в рамките на този бюджет дейност е предназначена за разработване, организиране и провеждане на курсове за обучение и работни ателиета или семинари в Общността и в трети страни, с цел осигуряване адекватна подготовка на персонала, извършващ официална контролна дейност. Посредством тези курсове за обучение и семинари правителствените служители, националните органи и лабораторните специалисти ще бъдат запознавани със и обучавани по прилагане на общностното законодателство в областта на фуражите и храните и изискванията към проверките, на които следва да бъдат подлагани фуражите и храните, с оглед разрешаването им на пазарите на Общността.
      Комисията съдейства при обучението на длъжностните лица в държавите-членки по начин, който допълва полученото на национално ниво обучение с обучение по аспекти, които са значими от гледна точка на Общността.
      През 2008 г. дейностите по обучение ще засегнат следната тематика:

                  —

                  процедури за контрол на храните и фуражите, почиващи върху принципите на HACCP (Hazard Analysis Critical Control Point — Анализ на риска по отношение на критичните за овладяването му точки); одитни техники за проверка на приложението на системите HACCP;

                  —

                  ветеринарни проверки и проверка на безопасността на храните на граничните контролно-пропускателни пунктове (летища, морски пристанища и автомобилни пътища/железопътни линии);

                  —

                  хигиена и контрол на храните: риба, месо и млечни продукти;

                  —

                  превенция, борба със и ликвидиране на трансмисивните спонгиформни енцефалопатии;

                  —

                  фитосанитарен контрол (система на Общността за поставяне под карантина на растенията, приложима спрямо картофите, вътрешна система на Общността за поставяне под карантина на растенията, система на Общността за поставяне под карантина на растенията, приложима спрямо вноса);

                  —

                  фитосанитарни продукти (аспекти, свързани с безопасността на храните и фуражите): оценка и регистрация;

                  —

                  зоонози и микробиологични критерии при храните;

                  —

                  хуманно отношение към животните: зашеметяване и умъртвяване на животните в кланиците и с цел ограничаване или ликвидиране на болестите по тях и хуманно отношение към животните по време на транспортиране;

                  —

                  законодателство в областта на храните и в областта на фуражите, правила за опазване здравето на животните и хуманното отношение към тях и за фитосанитарна защита. (8 800 000 EUR).

            Финансиране: посредством обществена поръчка.
      Цялостният бюджет, предназначен за възлагане на обществени поръчки в рамките на годината възлиза на 8 800 000 EUR.
      По всеки от споменатите по-горе технически въпроси ще бъдат подписани един или няколко конкретни договора за услуги. Предвижда се да бъдат подписани около 14 договора за услуги. Външните изпълнители основно участват в организационните и логистични аспекти на дейностите по обучение.
      Целта е възможно най-скоро да се обяви процедурата по възлагане на обществена поръчка (някъде между март и май), за да се подпишат договорите в рамките на 2008 г.
      2.   Бюджетен ред: 17 01 04 05

         Правно основание:

                  —

                  Регламент (ЕО) № 882/2004, член 66, параграф 1, буква в).

            Подлежащата на финансиране в рамките на този бюджет дейност има за цел получаването на обратна връзка за обученията. Обратната връзка е един от факторите от ключово значение с оглед подобряване обучението в областта на повишаване на хранителната безопасност. Част от нея е изготвянето на доклад за дейността през 2007 г.
      Обратна връзка за обученията ще се получава и чрез ex-post оценка. За тази цел на представителна извадка от участниците ще бъдат раздадени формуляри/въпросници след приключване на участието им в дадения вид обучение, с цел да оценят въздействието на обучението върху професионалния им живот.
      Накрая, за да се подобри организацията на програми за обучение, необходимо е да бъде предоставено финансиране за компютърна техника и средства, а също и за рекламни материали, за информационни и комуникационни носители (308 000 EUR).
      Финансиране: съществуващи рамкови договори.
      Предвижда се да бъдат подписани около 4 договора за услуги.
      Примерен график за подписване на договорите: между март и юли.
      Резюме

                  №

                  Наименование

                  Бюджетен ред

                  Правно основание

                  Сума в евро

                  1

                  Обучение: външни договори за изпълнение на програмата за обучение

                  17 04 07 01

                  Регламент (ЕО) № 882/2004

                  8 350 000

                  17 04 04 01

                  Директива 2000/29/ЕО на Съвета

                  450 000

                  2

                  Обучение: годишен доклад, еx-post оценка, компютърно оборудване и средства, рекламни материали, информационни и комуникационни носители

                  17 01 04 05

                  Регламент (ЕО) № 882/2004

                  308 000

                  Общо

                  9 108 000


title: 2007/251/ЕО : Решение на Съвета от 22 март 2007 година за подписване и временно прилагане на протокол към Споразумението за партньорство и сътрудничество (СПС) между Европейските общности и техните държави-членки, от една страна, и Република Украйна, от друга страна, за да се вземе предвид присъединяването на Република България и Румъния към СПС

text:
               27.4.2007

               BG

               Официален вестник на Европейския съюз

               L 110/27

         РЕШЕНИЕ НА СЪВЕТА
   от 22 март 2007 година
   за подписване и временно прилагане на протокол към Споразумението за партньорство и сътрудничество (СПС) между Европейските общности и техните държави-членки, от една страна, и Република Украйна, от друга страна, за да се вземе предвид присъединяването на Република България и Румъния към СПС
   (2007/251/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 44, параграф 2, член 47, параграф 2, последно изречение, член 55, член 57, параграф 2, член 71, член 80, параграф 2, членове 93, 94, 133 и 181а във връзка с член 300, параграф 2, първа алинея, второ изречение и параграф 3, първа алинея от него,
   като взе предвид Договора за присъединяване на Република България и Румъния, и по-специално член 4, параграф 3 от него,
   като взе предвид Акта за присъединяване на България и Румъния, и по-специално член 6, параграф 2 от него,
   като взе предвид предложението на Комисията,
   като има предвид, че:

               (1)

               На 23 октомври 2006 г. Съветът упълномощи Комисията от името на Общността и нейните държави-членки да договори с Украйна протокол към Споразумението за партньорство и сътрудничество (1), за да се вземе предвид присъединяването на Република България и Румъния към Европейския съюз.

               (2)

               В зависимост от евентуалното му сключване на по-късна дата протоколът, парафиран на 2 март 2007 г., следва да бъде подписан от името на Европейската общност и нейните държави-членки.

               (3)

               Протоколът следва да се прилага временно, считано от датата на неговото подписване, като се изчака приключването на съответните процедури за официалното му сключване,

         РЕШИ:
   Член 1
   Председателят на Съвета се упълномощава да посочи лицето(та), оправомощено(и) да подпише(ат) от името на Европейската общност и нейните държави-членки протокола към споразумението за партньорство и сътрудничество (СПС) между Европейските общности и техните държави-членки, от една страна, и Република Украйна, от друга страна, за да се вземе предвид присъединяването на Република България и Румъния, който подлежи на евентуално сключване на по-късен етап.
   Текстът на протокола е приложен към настоящото решение.
   Член 2
   До момента на влизането му в сила протоколът следва да се прилага временно от датата на подписването му.

      Съставено в Брюксел на 22 март 2007 година.

            За Съвета

            Председател

         W. TIEFENSEE

      (1)  ОВ L 49, 19.2.1998 г., стр. 3.
    ---documentbreak---

               27.4.2007

               BG

               Официален вестник на Европейския съюз

               L 110/29

         ПРОТОКОЛ
   към Споразумението за партньорство и сътрудничество (СПС) между Европейските общности и техните държави-членки, от една страна, и Република Украйна, от друга страна, относно присъединяването на Република България и Румъния към СПС
   КРАЛСТВО БЕЛГИЯ,
   РЕПУБЛИКА БЪЛГАРИЯ,
   ЧЕШКАТА РЕПУБЛИКА,
   КРАЛСТВО ДАНИЯ,
   ФЕДЕРАЛНА РЕПУБЛИКА ГЕРМАНИЯ,
   РЕПУБЛИКА ЕСТОНИЯ,
   РЕПУБЛИКА ГЪРЦИЯ,
   КРАЛСТВО ИСПАНИЯ,
   ФРЕНСКАТА РЕПУБЛИКА,
   ИРЛАНДИЯ,
   ИТАЛИАНСКАТА РЕПУБЛИКА,
   РЕПУБЛИКА КИПЪР,
   РЕПУБЛИКА ЛАТВИЯ,
   РЕПУБЛИКА ЛИТВА,
   ВЕЛИКОТО ХЕРЦОГСТВО ЛЮКСЕМБУРГ,
   РЕПУБЛИКА УНГАРИЯ,
   РЕПУБЛИКА МАЛТА,
   КРАЛСТВО НИДЕРЛАНДИЯ,
   РЕПУБЛИКА АВСТРИЯ,
   РЕПУБЛИКА ПОЛША,
   ПОРТУГАЛСКАТА РЕПУБЛИКА,
   РУМЪНИЯ,
   РЕПУБЛИКА СЛОВЕНИЯ,
   СЛОВАШКАТА РЕПУБЛИКА,
   РЕПУБЛИКА ФИНЛАНДИЯ,
   КРАЛСТВО ШВЕЦИЯ,
   ОБЕДИНЕНОТО КРАЛСТВО ВЕЛИКОБРИТАНИЯ И СЕВЕРНА ИРЛАНДИЯ,
   наричани по-долу „държавите-членки“, представлявани от Съвета на Европейския съюз, и
   ЕВРОПЕЙСКАТА ОБЩНОСТ И ЕВРОПЕЙСКАТА ОБЩНОСТ ЗА АТОМНА ЕНЕРГИЯ,
   наричани по-долу „Общностите“, представлявани от Съвета на Европейския съюз и Европейската комисия, от една страна, и
   УКРАЙНА,
   от друга страна,
   наричани по-долу „страните“ за целите на настоящия протокол,
   КАТО ВЗЕХА ПРЕДВИД разпоредбите на Договора между Кралство Белгия, Чешката република, Кралство Дания, Федерална република Германия, Република Естония, Република Гърция, Кралство Испания, Френската република, Ирландия, Италианската република, Република Кипър, Република Латвия, Република Литва, Великото херцогство Люксембург, Република Унгария, Република Малта, Кралство Нидерландия, Република Австрия, Република Полша, Португалската република, Република Словения, Словашката република, Република Финландия, Кралство Швеция и Обединеното кралство Великобритания и Северна Ирландия (държави-членки на Европейския съюз) и Република България и Румъния относно присъединяването на Република България и Румъния към Европейския съюз, който бе подписан в Люксембург на 25 април 2005 г. и влезе в сила на 1 януари 2007 г.,
   ПРЕДВИД новото положение в отношенията между Украйна и Европейския съюз, произтичащо от присъединяването на две нови държави-членки към ЕС, което открива възможности и води до предизвикателства за сътрудничество между Украйна и Европейския съюз,
   КАТО ВЗЕХА ПРЕДВИД желанието на страните да осигурят постигането и изпълнението на целите и принципите на СПС,
   СЕ СПОРАЗУМЯХА ЗА СЛЕДНОТО:
   Член 1
   Република България и Румъния следва да бъдат страни по споразумението за партньорство и сътрудничество, което установява партньорство между Европейските общности и техните държави-членки, от една страна, и Република Украйна, от друга страна, подписано в Люксембург на 14 юни 1994 г. и влязло в сила на 1 март 1998 г. (наричано по-долу „Споразумението“), и следва да приемат и да вземат предвид, по същия начин като останалите държави-членки на Общността, текстовете на споразумението и на съвместните декларации, декларациите и обменените писма, приложени към окончателния акт, подписан на същата дата, и протокола към споразумението от 10 април 1997 г., който влезе в сила на 12 октомври 2000 г., както и протокола към споразумението от 29 април 2004 г., който влезе в сила на 1 февруари 2006 г.
   Член 2
   Настоящият протокол е неразделна част от споразумението.
   Член 3
   1.   Настоящият протокол следва да бъде одобрен от Общностите, от Съвета на Европейския съюз от името на държавите-членки и от Украйна в съответствие с техните процедури.
   2.   Страните трябва да се нотифицират взаимно за приключването на процедурите, посочени в предходния параграф. Инструментите за одобрение трябва да бъдат депозирани в генералния секретариат на Съвета на Европейския съюз.
   Член 4
   1.   Настоящият протокол влиза в сила на първия ден на месеца, следващ датата на депозирането на последния инструмент за одобрение.
   2.   Преди датата на влизането му в сила настоящият протокол се прилага временно от датата на подписването му.
   Член 5
   1.   Текстовете на споразумението, окончателният акт и всички приложени към него документи, както и протоколите към споразуменията от 10 април 1997 г. и от 29 април 2004 г. са изготвени на български и на румънски език.
   2.   Те са приложени към настоящия протокол и са еднакво автентични с текстовете на другите езици, на които са изготвени споразумението, окончателният акт и приложените към него документи, както и протоколите към споразуменията от 10 април 1997 г. и от 29 април 2004 г.
   Член 6
   Настоящият протокол е изготвен на английски, български, гръцки, датски, естонски, испански, италиански, латвийски, литовски, малтийски, немски, нидерландски, полски, португалски, румънски, словашки, словенски, унгарски, фински, френски, чешки, шведски и украински език, като всички текстове са еднакво автентични.

      Съставено в Брюксел на двадесет и седми март две хиляди и седма година.
      Hecho en Bruselas, el veintisiete de marzo de dos mil siete.
      V Bruselu dne dvacátého sedmého března dva tisíce sedm.
      Udfærdiget i Bruxelles den syvogtyvende marts to tusind og syv.
      Geschehen zu Brüssel am siebenundzwanzigsten März zweitausendsieben.
      Kahe tuhande seitsmenda aasta märtsikuu kahekümne seitsmendal päeval Brüsselis.
      Έγινε στις Βρυξέλλες, στις είκοσι επτά Μαρτίου δύο χιλιάδες επτά.
      Done at Brussels on the twenty-seventh day of March in the year two thousand and seven.
      Fait à Bruxelles, le vingt-sept mars deux mille sept.
      Fatto a Bruxelles, addì ventisette marzo duemilasette.
      Briselē, divtūkstoš septītā gada divdesmit septītajā martā.
      Priimta du tūkstančiai septintųjų metų kovo dvidešimt septintą dieną Briuselyje.
      Kelt Brüsszelben, a kettőezer-hatodik év március havának huszonhetedik napján.
      Magħmul fi Brussel, fis-sebgħa u għoxrin jum ta' Marzu tas-sena elfejn u sebgħa.
      Gedaan te Brussel, de zevenentwintigste maart tweeduizend zeven.
      Sporządzono w Brukseli, dnia dwudziestego siódmego marca roku dwa tysiące siódmego.
      Feito em Bruxelas, em vinte e sete de Março de dois mil e sete.
      Adoptat la Bruxelles, douăzeci și cinci martie două mii șapte.
      V Bruseli dvadsiateho siedmeho marca dvetisícsedem.
      V Bruslju, sedemindvajsetega marca leta dva tisoč sedem.
      Tehty Brysselissä kahdentenakymmenentenäseitsemäntenä päivänä maaliskuuta vuonna kaksituhattaseitsemän.
      Som skedde i Bryssel den tjugosjunde mars tjugohundrasju.

         Зa държaвите-членки
         Por los Estados miembros
         Za členské státy
         For medlemsstaterne
         Für die Mitgliedstaaten
         Liikmesriikide nimel
         Για τα кράτη μέλη
         For the Member States
         Pour les États membres
         Per gli Stati membri
         Dalībvalstu vārdā
         Valstybių narių vardu
         A tagállamok részéről
         Għall-Istati Membri
         Voor de lidstaten
         W imieniu państw członkowskich
         Pelos Estados-Membros
         Pentru statele membre
         Za členské štáty
         Za države članice
         Jäsenvaltioiden puolesta
         På medlemsstaternas vägnar

         Зa Εврoпейската общност
         Por las Comunidades Europeas
         Za Evropská společenství
         For De Europæiske Fællesskaber
         Für die Europäischen Gemeinschaften
         Euroopa ühenduste nimel
         Για τις Ευρωπαϊκές Kοινότητες
         For the European Communities
         Pour les Communautés européennes
         Per le Comunità europee
         Eiropas Kopienu vārdā
         Europos Bendrijų vardu
         Az Európai Közösségek részéről
         Għall-Komunitajiet Ewropej
         Voor de Europese Gemeenschappen
         W imieniu Wspόlnot Europejskich
         Pelas Comunidades Europeias
         Pentru Comunitatea Europeanā
         Za Európske spoločenstvá
         Za Evropske skupnosti
         Euroopan yhteisöjen puolesta
         På Europeiska gemenskapernas vägnar

         3a Yкраиа
         Por Ucrania
         Za Ukrajinu
         For Ukraine
         Für die Ukraine
         Ukraina nimel
         Για την Оυκραία
         For Ukraine
         Pour l’Ukraine
         Per l’Ucraina
         Ukrainas vārdā
         Ukrainos vardu
         Ukrajna részéről
         Għall-Ukrajna
         Voor Oekraϊne
         W imieniu Ukrainy
         Pela Ucrânia
         Pentru Ucraina
         Za Ukrajinu
         Za Ukrajino
         Ukrainan puolesta
         På Ukrainas vägnar


title: 2014/624/ЕС: Решение на Европейския парламент от 3 април 2014 година относно приключването на сметките на съвместното предприятие „Чисто небе“ за финансовата 2012 година

text:
               5.9.2014

               BG

               Официален вестник на Европейския съюз

               L 266/323

         РЕШЕНИЕ НА ЕВРОПЕЙСКИЯ ПАРЛАМЕНТ
   от 3 април 2014 година
   относно приключването на сметките на съвместното предприятие „Чисто небе“ за финансовата 2012 година
   (2014/624/ЕС)
   ЕВРОПЕЙСКИЯТ ПАРЛАМЕНТ,

               —

               като взе предвид окончателните годишни отчети на Съвместното предприятие „Чисто небе“ за финансовата 2012 година,

               —

               като взе предвид доклада на Сметната палата относно годишните отчети на съвместното предприятие „Чисто небе“ за финансовата 2012 година, придружен от отговорите на Съвместното предприятие (1),

               —

               като взе предвид препоръката на Съвета от 18 февруари 2014 г. (05851/2014 – C7-0053/2014),

               —

               като взе предвид член 319 от Договора за функционирането на Европейския съюз,

               —

               като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,

               —

               като взе предвид Регламент (ЕС, Евратом) № 966/2012 на Европейския парламент и на Съвета от 25 октомври 2012 г. относно финансовите правила, приложими за общия бюджет на Съюза и за отмяна на Регламент (ЕО, Евратом) № 1605/2002 на Съвета (3), и по-специално член 208 от него,

               —

               като взе предвид Регламент (ЕО) № 71/2008 на Съвета от 20 декември 2007 г. за създаване на съвместно предприятие „Чисто небе“ (4), и по-специално член 11, параграф 4 от него,

               —

               като взе предвид финансовите правила на Съвместното предприятие „Чисто небе“, приети с решение на управителния съвет от 7 ноември 2008 г.,

               —

               като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 на Съвета относно Финансовия регламент, приложим за общия бюджет на Европейските общности (5),

               —

               като взе предвид Делегиран регламент (ЕС) № 1271/2013 на Комисията от 30 септември 2013 г. относно рамковия Финансов регламент за органите, посочени в член 208 от Регламент (ЕС, Евратом) № 966/2012 на Европейския парламент и на Съвета (6), и по-специално член 108 от него,

               —

               като взе предвид член 77 и приложение VI към своя правилник,

               —

               като взе предвид доклада на комисията по бюджетен контрол (A7-0210/2014),

               1.

               Одобрява приключването на сметките на Съвместното предприятие „Чисто небе“ за финансовата 2012 година.

               2.

               Възлага на своя председател да предаде настоящото решение на изпълнителния директор на съвместното предприятие „Чисто небе“, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Martin SCHULZ

            Генерален секретар

         Klaus WELLE

      (1)  ОВ С 369, 17.12.2013 г., стр. 10.

      (2)  ОВ L 248, 16.9.2002 г., стр. 1.

      (3)  ОВ L 298, 26.10.2012 г., стр. 1.

      (4)  ОВ L 30, 4.2.2008 г., стр. 1.

      (5)  ОВ L 357, 31.12.2002 г., стр. 72.

      (6)  ОВ L 328, 7.12.2013 г., стр. 42.